Näidisresolutsioon

# ÜRO Kliimakomitee

## Resolutsioon ilmastiku- ja elutingimuste teemal

**Kliimakomitee,**

1. **Kurvastades** praeguste kurbade ilmastikutingimuste üle,
2. **Teadvustades** kliimategurite rasket ennustatavust,
3. **Võttes arvesse** Emake Looduse tasakaalu häirimise potentsiaalseid riske,
4. **Lootes** Läänemaade arenenud teadusele,
5. **Teeb ettepaneku** luua Ilmastiku Kontrolli Institutsioon (edaspidi IKI), mis kasutaks teaduse viimaseid saavutusi kindlustamaks kontroll kliimatingimuste üle;
6. **Kutsub üles** kõiki liikmesriike panustama nii rahalisi kui inimressursse selle institutsiooni rajamiseks, täpsemalt:
	1. loovutama 10% SKT-st IKI-le,
	2. kohustuslikus korras suunama 50% teaduskraadi omajatest tööle IKI-sse;
7. **Loodab** ka rahvusvahelise erasektori toetusele vähemalt 50% ulatuses projekti kogumaksumusest;
8. **Seab** ÜRO turvanõukogu IKI eest vastutavaks organiks, soovitades IKI eesmärke mitte täitvate riikide suhtes vajadusel ka sanktsioone kehtestada.